Document ID: 31999R1592

KOMMISSIONENS FORORDNING (EF) Nr. 1592/1999
af 20. juli 1999
om ændring af forordning (EØF) nr. 2238/93 om dokumenter, der ledsager vinprodukter ved transport, og om til- og afgangsbøger i vinsektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin(1), senest ændret ved forordning (EF) nr. 1627/98(2), særlig artikel 71, stk. 3, og
ud fra følgende betragtninger:
(1) I Kommissionens forordning (EØF) nr. 2238/93(3) er der fastsat regler for anvendelsen af ledsagedokumenter for vinprodukter, jf. dog anvendelsen af Rådets direktiv 92/12/EØF(4), senest ændret ved direktiv 96/99/EF(5), og reglerne vedrørende til- og afgangsbøger i vinsektoren;
(2) artikel 18, stk. 1, i forordning (EØF) nr. 2238/93 giver medlemsstaterne mulighed for at indføre supplerende eller særlige bestemmelser for de pågældende produkter, der transporteres på deres område; en af disse bestemmelser går ud på, at i en overgangsperiode, der udløber den 31. august 1996, kan druemostens massefylde erstattes af densiteten udtrykt i Öchsle-grader; denne overgangsperiode udløb oprindelig den 31. august 1996; denne traditionelle fremgangsmåde anvendes især af mindre landbrugsproducenter; der er i nogen tild drøftet flere nyttige ændringer af den pågældende forordning, men de er ikke blevet gennemført, fordi man afventede iværksættelsen af den nye fælles markedsordning; i mellemtiden er denne nye fælles markedsordning blevet vedtaget til ikrafttrædelse den 1. august 2000; på denne baggrund må den nævnte bestemmelse genindføres indtil ikrafttrædelsen af den nye fælles markedsordning; derfor bør den pågældende dato erstattes af datoen den 31. juli 2000;
(3) der anvendes i Fællesskabet en ny lukkeanordning for små beholdere inden for vinsektoren; derfor bør bilag I til forordning (EØF) nr. 2238/93 ændres, så nævnte anordning bliver betragtet som en "godkendt lukkeanordning" som defineret i artikel 2, litra h);
(4) de i denne forordning fastsatte foranstaltninger er i overensstemmelse med udtaelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EØF) nr. 2238/93 foretages følgende ændringer:
1. I artikel 18, stk. 1, litra d), ændres datoen "den 31. august 1996" til "den 31. juli 2000".
2. Bilag I, nr. 1, affattes således: "1) Cylindrisk prop af kork eller andet uforanderligt materiale med eller uden en teknologisk struktur, der bl. a. kan tage form af et låg eller en skive. Denne teknologiske struktur skal gøres uanvendelig ved åbningen og kan være af:
- aluminium
- metallegering
- krympeplast
- polyvinylklorid med aluminiumstop
- fødevoks med eller uden andre uforanderlige materialer".
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. juli 1999.

Labels: 17
10
8
3
6